Document ID: 32011R0157

NARIADENIE KOMISIE (EÚ) č. 157/2011
z 21. februára 2011,
ktorým sa mení a dopĺňa nariadenie (ES) č. 884/2006 o pravidlách uplatňovania nariadenia Rady (ES) č. 1290/2005, pokiaľ ide o financovanie intervenčných opatrení vo forme verejného skladovania
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä na jeho článok 42,
keďže:
(1)
V článku 4 ods. 1 písm. b) nariadenia Komisie (ES) č. 884/2006 (2) sa ustanovuje, že výdavky na materiálne operácie vyplývajúce z nákupu, predaja alebo z každého iného postúpenia produktov sa financujú z Európskeho poľnohospodárskeho záručného fondu (EPZF) na základe paušálnych jednotných čiastok. Navyše v článku 4 ods. 1 písm. c) daného nariadenia sa ustanovuje, že výdavky na materiálne operácie, ktoré nie sú nevyhnutne spojené s nákupom, predajom alebo každým iným postúpením produktov, sa financujú z EPZF na základe paušálnych a nepaušálnych súm.
(2)
Z dôvodov jasnosti je vhodné spresniť v článku 4 ods. 1 nariadenia (ES) č. 884/2006, že výdavky financované z EPZF môžu za istých podmienok zahŕňať náklady vyplývajúce z prepravy na území alebo mimo územia členského štátu alebo z vývozu. Financovanie takýchto výdavkov by malo podliehať schváleniu v súlade s postupom ustanoveným v článku 195 ods. 2 nariadenia Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (3).
(3)
Nariadenie (ES) č. 884/2006 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Výboru poľnohospodárskych fondov,
PRIJALA TOTO NARIADENIE:
Článok 1
Do článku 4 ods. 1 nariadenia (ES) č. 884/2006 sa za písmeno c) vkladá toto písmeno ca):
„ca)
Výdavky vyplývajúce z prepravy na území alebo mimo územia členského štátu alebo z vývozu sa majú financovať na základe paušálnych a nepaušálnych súm v súlade s postupom ustanoveným v článku 195 ods. 2 nariadenia (ES) č. 1234/2007.“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 21. februára 2011

Labels: 12
4
15
6